**תוכנית ליווי אקדמי מודע טראומה – פרוייקט השלו"ם בשיתוף עמותת נט"ל**

[**עמותת נט"ל**](https://www.natal.org.il/)(נפגעי טראומה על רקע לאומי) פועלת מזה 27 שנה ומתמחה במתן מענה וטיפול נפשי לנפגעי טראומה ולמעגלים הסובבים אותם. העמותה מטפלת בנפגעי טרור ומלחמה, לרבות אלה אשר המדינה אינה מכירה בהם כמי שזכאים לקבל סיוע נפשי. בשנים האחרונות נפתח בארגון תחום חדש: פיתוח אישי וקריירה, במטרה לעזור לצעירים המתמודדים עם פוסט טראומה, להשתלב בהצלחה בלימודים ובעבודה המתאימה להם.

תוכנית הליווי באקדמיה בבר - אילן הינה חלק מתוכנית ארצית שמציעה תמיכה חיונית לסטודנטים/ות שנפגעו באופן ישיר ממלחמת "חרבות ברזל" או מאירועי לחימה וטרור קודמים. **מטרת התוכנית** הינה לסייע לסטודנטים שנפגעו להתמיד בלימודים ולצמצם נשירה מהמוסדות האקדמיים.

הסטודנטים/ות שייבחרו ללוות משתתפים בתוכנית יצברו ניסיון מעשי בליווי מודע טראומה ויקבלו הדרכה מקצועית צמודה מאנשי המקצוע של עמותת נט״ל שהינם בעלי ניסיון רב בטיפול וסיוע נפשי לנפגעי טראומה ממלחמה וטרור.

**תיאור התפקיד**
הסטודנטים/ות החונכים/ות ילוו סטודנטים/ות מאוניברסיטת בר- אילן שנפגעו במלחמת חרבות ברזל, ביניהם משרתי/ות מילואים, לוחמים/ות משוחררים/ות, נפגעי /ות פעולות איבה ועוד.

הליווי תומך ביכולתם של הסטודנטים לתפקד ולנהל עצמם ונותן להם כלים להתנהלות אל מול הדרישות האקדמיות ולרווחה אישית. הוא כולל סיוע בניהול זמן ומשימות, אסטרטגיות למידה, ניהול והתארגנות עצמית בלימודים, וכן סיוע בתחומים נלווים ללימודים על מנת לצלוח אותם בצורה מיטבית (חיבור לתמיכה במוסד האקדמי, קבלת מלגות, מיצוי זכויות וכדומה). בנוסף, הסטודנט/ית המלווה מספק ליווי רגיש ומיודע טראומה, מהווה אוזן קשבת, אכפתית ומכילה.

**מסגרת הליווי**

כל סטודנט ילווה במקביל כ- 3 סטודנטים. מסגרת הליווי כוללת שעה אחת בשבוע לכל סטודנט, למשך שנת הלימודים האקדמית. המפגשים יהיו פרונטליים, ובמקרים מסוימים יתקיימו אונליין.

**מעטפת הדרכה מקצועית**:

תינתן ע"י נט"ל ותכלול:

 הדרכה שבועית בזום בקבוצות קטנות

מפגש למידה רחב בזום אחת לחודש

**דרישות התפקיד**

4-5 שעות שבועיות לאורך כל שנת הלימודים עד סוף חודש יולי (כולל תקופת בחינות וחופשת סמסטר) שכוללות:

* ליווי של כ-3 סטודנטים במקביל, כשעה שבועית לכל סטודנט
* השתתפות ביום אוריינטציה וימי למידה בנט"ל (תאריכים יפורסמו בהמשך)
* השתתפות בקבוצת הדרכה קבועה בזום במשך שעה בשבוע
* השתתפות בקבוצת למידה בזום אחת לחודש בימי רביעי בערב למשך שעה וחצי

**הליך הקבלה לתוכנית**

שלב ראשון: רישום

מילוי טופס הרישום ושליחת קורות חיים בקישור הבא:

<https://forms.gle/B5Qf9qpYcQ7c7j7K8>

שלב שני: ראיונות

קבלת זימון לראיון בכתובת המייל שצורפה. רק סטודנטים/ות מתאימים/ות יזומנו לראיון.

שלב שלישי: קבלה

פרסום הודעות קבלה לתוכנית

הגעה ליום אוריינטציה בנט"ל שיתקיים במהלך חודש נובמבר (תאריך יפורסם בהמשך)

לשאלות: **הודיה וולף hodayahw@gmail.com**